6 mayga o‘tar kechasi "may akvaridlari" meteor oqimining faollik cho‘qqisi kutilmoqda. Bu haqda Moskva planetariysi matbuot xizmati xabar bermoqda. Mutaxassislarning tushuntirishicha, meteor oqimi maksimal faolligiga 6 may soat 01:00 da erishadi. Osmonning sharqiy qismida Qovg‘a yulduzlar turkumi hududida eta-akvaridlar oqimining radianti joylashadi. Oqimning cho‘qqiga erishgan onida meteorlarning tushishi jadalligi soatiga 40 tagachani tashkil qiladi. Astronomlar barcha istovchilarga bu hodisani kuzatishni tavsiya qilmoqdalar. Bu vaqtdagi astronomik vaziyat ham ushbu "osmon shousini" ko‘rish uchun qulay bo‘ladi, chunki oy yangi oy bosqichiga yaqin bo‘ladi. 6 maydan keyin meteorlar tushishi faolligi kamayadi, biroq bu hodisani may oxirigacha kuzatish mumkin bo‘ladi.